सरकारनि फ्राइ थुनलाइयारि मख’ जाथावदि गावनि जिउ लोगोरिनि दसा गारखालिसो जब्रायाव गोग्लैदोंमोन आरो गुवाहाटीआव अपारेसन खालामनानै न’आव लानानै फैदोंमोन। दुखुनांथावा बेसो साइट एफेक्ट जानानै दिनै 15 मेनि बेलासि 3.05 रिंगायाव गेदेमानि जिउवा 83 बोसोर बैसोआव थुंगेयो। बिथां गेदेमानि हरखाब रुंसारिनायाव -बर’ थुनलाइ आफाद, बर’ रेबग्रा जथुम आरो गुबुन गुबुन हारिमायारि आफाद आरो बिथां गेदेमानि गाहाम हासथायग्राफोरा गावसोरनि गोथौयै दुखु मोननायखौ समाजारि बिजोंनि गेजेरजों फोरमायहरदों आरो नखरनि सोद्रोमाफोरनजों गावसोरबो दुखुवाव बाहागो लाफा हरदों।